Hennes & Mauritz

H & M Hennes & Mauritz AB (markedsført som H&M) er en svensk butikkjede med hovedkontor i Stockholm som spesialiserer seg på klær. Det ble grunnlagt av Erling Persson, som åpnet den første butikken i Västerås i september 1947.

I 2013 hadde H&M totalt 114 butikker i Norge. H&Ms nordligste butikk åpnet i Alta i november 2009.  Vidar Kristensen: «H&M har signert», Altaposten 15. mars 2007

miniatyr|left|En Hennes & Mauritz-butikk i Sogndal.
 Historie 
H&M Hennes & Mauritz AB (H&M) ble grunnlagt i Sverige i 1947. Erling Persson hadde vært en tur i USA og besøkt lavprisvarehuset Lerner på 37th Street i New York. Her så han moteriktige dameklær som raskt kunne byttes ut om trenden snudde, en forretningsidé basert på lave produksjonsutgifter og små lagre.Elisabeth Åsbrink: 1947 da vår verden ble til (s. 177), forlaget Spartacus, Oslo 2016, ISBN 978-82-430-1003-1 Hjemme i Västerås stengte Perssons far sin egen butikk for å investere i sønnens prosjekt. En fiskebutikk i Stora gatan 28 ble omgjort til klesbutikk med navnet Hennes. I 1968 kjøpte Erling Persson lokalene til Mauritz Widfors i Sergelgatan 22 i Stockholm, der det ble solgt jakt- og herreklær. Fra før lå det en Hennes-butikk i nabolokalene i Sergelgatan, en butikk som Persson ville utvide. Med i kjøpet fulgte et lager med herreklær som Persson inntok i sitt varetilbud. Samtidig omdøpte han firmaet til Hennes & Mauritz som siden ble forkortet til H&M.https://www.fastighetsvarlden.se/notiser/stanger-ner-forsta-historiska-hm-butiken/

Bedriftens forretningsidé er å tilby mote og kvalitet til gunstig pris. H&M er notert på OMX Nordiske Børs Stockholm. Ved utløpet av 2015 var det rundt 4 000 H&M-butikker i 61 land. H&M har cirka 148 000 ansatte og omsetning var i 2015 totalt 210 milliarder svenske kroner, inklusive omsetningsavgift. H&M har et bredt sortiment som er delt opp i et antall konsepter for dame, herre, ungdom, barn og kosmetikk. Bedriftens kleskolleksjoner skapes av egne designere og mønstermakere. H&M eier ingen fabrikker selv, men benytter seg av rundt 700 uavhengige leverandørerProduksjonen i H&M primært i Asia og Europa. Lønn til syersker utgjør rundt 0,5 % av prisen på et plagg.

H&M har seks underkjeder: Monki, Weekday, &otherstories, ARKET, Afound og COS.

Referanser

 Eksterne lenker 


Kategori:Selskaper notert på Stockholmsbørsen
Kategori:Svenske selskaper
Kategori:Klesmerker
Kategori:Klesprodusenter
Kategori:Klesbutikker
Kategori:Etableringer i 1947